廣州地鐵6號綫

，第個名係／，係廣州第9條通車嘅地鐵路綫，由白雲區嘅金沙洲到新黃埔區嘅香雪牌坊附近。綫路代表色係■紫紅色。

## 歷史
### 規劃
1997年，廣州市政府發佈咗《廣州市城市快速軌道交通綫網規劃研究（最終報告）》，入面嘅7號綫西起佛山嘅三眼橋火車站，過咗石圍塘之後下穿珠江，沿著珠江北岸行進，經過黃沙、海珠廣場同越秀南客運站後就兜去北邊，喺烈士陵園站同轉車，之後穿過烈士陵園，跟住先烈路向東北行穿過廣州大道北、興華路之後跟住廣汕公路行，去到高塘石為止。

喺2003年嘅方案入面，條綫正式改名做6號綫，重改咗啲：西邊過咗黃沙之後唔過石圍塘，而係去舊時嘅廣州南站，之後過江上大坦沙，行到沙頭頂，再兜向西邊過珠江去到金沙洲，到咗環城高速就轉向北，喺潯峰崗站搞終點；而中間嗰橛就改成下穿東山湖公園再兜向北邊，喺東山口站同接駁。後嚟沙貝站到潯峰崗站呢橛俾拗直咗，依家嘅6號綫首期基本成型。

6號綫分咗兩期起，其中潯峰崗站到長湴站係6號綫首期，而長湴站到高塘石站係二期。首期喺2005年動工。

後嚟為咗照顧埋蘿崗區（依家屬黃埔區），6號綫二期繼續延伸，從高塘石站開始，喺黃陂轉向東南，跟住開創大道新敷設，經過廣州科學城嘅北邊，去到蘿崗嘅香雪牌坊附近為止。

有關部門諗過等6號綫首期整條支綫出嚟，由東湖站開始，經過二沙島，去到赤崗塔站（而家嘅廣州塔站）為止，但之後又取消咗。而家呢段係規劃緊嘅12號綫嘅其中一橛。

6號綫西邊原嚟亦有計劃延伸去佛山嘅里水鎮，但後嚟改成咗等12號綫由槎頭過江去里水，而6號綫就唔延伸；依家又話要12號綫過嚟潯峰崗支援6號綫，等佛山8號綫（舊時嘅佛山6號綫）由里水過嚟接駁12號綫。

喺2015年3月，最新地鐵規劃入面話要用上植物園站嘅拆解預留，將地鐵6號綫嘅二期拆解出去，變成而家23號綫嘅一部分。而6號綫就向北入龍眼洞一帶設新終點站同車輛段。

### 施工
#### 一期
2005年6月28號，試驗段黃沙站正式開工，之後嘅工期用咗8年咁耐。因為六號綫行過嘅地方都係啲爛融融嘅地帶，施工時試過爆水管、地陷、施工意外同地底爆炸。而拆遷補償都有冬瓜豆腐（例如一德路站、黃花崗站、沙河頂站、沙河站），搞到工期一拖再拖。尤其係沙河站，到依家都未搞掂，結果車站嘅大堂同設備層都起唔到，凈係得個月台隧道起好咗，所以而家啲車唔停沙河站，就噉穿過。而黃花崗站就有少部分居民反對，喺開咗工無耐就停咗，重將個站位向北移咗下，搞到拖嗮工期，於是，施工嘅圍蔽時間都延長埋，搞到好多市民唔知情而猛咁鬧。 

由於成條線嘅進度唔同站都相差好遠，所以有部分車站已經搞掂咗好耐啦，而重有部分車站未搞掂，甚至有車站都未逳手，拖嗮路線嘅開通時間。

2013年4月24號，搞掂咗廣茂鐵路改建明挖段隧道，即係話六號綫首期嘅隧道全部通嗮。

2013年5月30號，首期全線短軌通嗮。

2013年10月14號，全線通車前搭客演練。

#### 二期
*2009年10月30號，二期實驗性工點蘿崗站開工。佢喺2010年亞運會開幕前封頂。
*凈低嘅路線同車站喺2011年6月17號之後陸續開工。
*2013年6月3號，蘿崗站到香雪站區間嘅左線隧道貫通。
*2014年4月1號，5月21號同2015年1月5號從金峰站至蘇元站、及柯木塱站到高塘石站嘅區間都搞通埋。
*2013年10月15號，高塘石站封頂。
*2015年12月29號，最後一個車站蘇元站封頂，標誌著所有車站嘅主體工程完工。
*2016年1月中旬，高塘石站到黃陂站區間嘅右線隧道貫通，標誌著二期全線洞通。
*不過植物園站同柯木塱站因為出入口同風機嘅徵地問題，喺後延段通車之後需要飛站通過。
*2016年6月29號，隨住香雪站最後兩條鋼軌搞掂焊接之後，成條地鐵嘅長軌順利貫通。
*2016年9月13號03:05（UTC+8）：二期全線列車已經完成列車熱滑輪試驗。
*2016年9月25號：二期正式入咗系統調試階段。
*2016年11月1號：二期正式入咗貫通試運行階段。

### 營運
* 2013年12月28號14:00：一期開通。
* 2015年1月28號06:00：一德路站正式開通。
* 2016年12月28號朝早：頭班車開始，二期東延段開通，路線亦延伸到香雪站。同時喺每兩班去香雪嘅車之間，加插部去長湴做總站嘅車。
* 2017年6月28號06:00：植物園站、柯木塱站正式開通。
* 2024年12月28號14:00：沙河站正式開通。

## 綫路信息

### 車站
*首期全綫總共有32個站，由西往東依次為：

潯峰崗、橫沙、沙貝、河沙、坦尾、如意坊、黃沙、文化公園、一德路、海珠廣場、北京路、團一大廣場、東湖、東山口、區莊、黃花崗、沙河頂、沙河、天平架、燕塘、天河客運站、長湴、植物園、龍洞、柯木塱、高塘石、黃陂、金峰、暹崗、蘇元、蘿崗、香雪。

其中，潯峰崗、橫沙、沙貝3個站係高架站，其餘全部都喺地底。

## 轉車車站
### 開咗
* **[[東山口站|東山口]]**：轉。
*:呢個站喺1號綫起緊嗰陣，冇事先留低轉車條件，要轉車嘅話要出去6號綫站廳，行原嚟嘅A出口同埋部份嘅市政通道改成嘅轉車通道，去到1號綫站廳再落去。距離又長又多梯級。
* **[[黃沙站|黃沙]]**：轉。
*:呢個站喺1號綫起緊嗰陣，冇事先留低轉車條件，要轉車嘅話需要上到6號綫站廳，行長通道去到1號綫站廳再落去。條通道嘅距離重遠過東山口站。
* **[[燕塘站|燕塘]]**：轉。
*:呢個站係T形節點轉車站，6號綫站台東端有樓梯連接-3樓嘅轉車樓，通過轉換層可以落到3號綫站台。依家呢條通道單向運作，由3號綫轉6號綫需要上站廳再落6號綫站台。
* **[[天河客運站 (地鐵)|天河客運站]]**：轉。
*:呢個站喺3號綫起緊嗰陣，冇事先留低轉車條件，要轉車嘅話要上4層樓嘅樓梯到6號綫站廳，再行通道到3號綫嘅站廳落去先至到。
* **[[坦尾站|坦尾]]**：轉。
*:呢個站係T形節點轉車，其中5號綫係高架站，6號綫係地底站，6號綫轉5號綫需要通過地面站廳。
* **[[區莊站|區莊]]**：轉。
*:呢個站係T形節點轉車，6號綫嘅月台北邊有樓梯去到站廳下邊嘅轉車樓，而轉車樓用樓梯連接5號綫站台中間。
* **[[海珠廣場站|海珠廣場]]**：轉。
*:呢個站係L形節點轉車，2號綫喺-4樓，6號綫喺-6樓。條轉車通道由設備房改出嚟。由於客流控制嘅原因，高峰時期兩條路綫嘅轉車方法都唔一樣：
*::→：直接行6號綫月台西邊新起嘅轉車通道，坐扶手電梯去到2號綫嘅月台。
*::→：行出站廳後向北行到㞘，之後轉右坐𨋢或扶手電梯落去就可以到6號綫嘅月台。
* **[[蘇元站|蘇元]]**：轉。
*:呢個站係L形節點轉車，6號綫喺-2樓，21號綫喺-3樓。
***[[文化公園站 (廣州)|文化公園]]**：轉。
*:呢個站係L形節點轉車，6號綫喺-3樓，8號綫喺-4樓。由於客流控制原因，高峰時期兩條路綫嘅轉車方法都唔一樣。
***[[蘿崗站|蘿崗]]**：轉。
*:呢個站喺6號綫起緊嗰陣，冇事先留低轉車條件，要轉車嘅話要出去7號綫站廳。
***[[如意坊站|如意坊]]**：轉。
*:呢個站喺6號綫同期實施，係T型節點換乘，6號綫喺負六層，11號綫喺負四層，節點喺車站嘅西邊。
***[[沙河站|沙河]]**：轉。
*:呢個站喺6號綫起緊嗰陣設計為站廳換乘車站，6號綫上跨11號綫。
***[[潯峰崗站|潯峰崗]]**：轉。
*:呢個站係L形節點轉車，其中6號綫係高架站，12號綫係地底站，6號綫轉12號綫需要通過新起嘅轉車通道。
*東湖：轉同。
*:呢個站喺6號綫起緊嗰陣，冇事先留低轉車條件，要轉車嘅話要出去10號綫站廳。

### 未開
* 植物園：換乘23號綫。

本站為雙島四綫式平行跨站台轉乘站，留低咗拆解條件。開通初期只使用內側兩條路軌，等6號綫二期拆成23號綫之後，呢個站就將變成換乘站。

## 列車嘅編號

雖然話6號綫入面嘅編號係L3型列車，而唔係04型城軌車，但係，車入面嘅牽引系統係一樣嘅，而列車嘅內外嘅嘢重細個4號綫、5號綫用緊嘅列車。由於喺6號綫嘅早期規劃嗰陣，冇考慮到金沙洲嗰邊嘅將來發展，所以喺開通之前，分析同研究咗一日嘅平均客流、發現客流有可能好大。所以有部分列車嘅座椅，原先由4條變成2條嚟提高個客流運輸能力。

## 各站首班、末班車時間表
下表僅供參考。如有時間變化，請以地鐵站內嘅公告為準：

## 將來嘅發展
### 拆解
喺2015年嘅新一輪規劃中，而家嘅6號綫二期將會獨立成為23號綫並向兩端延伸：東邊（原6號綫三期）由香雪開始繼續向東北行，去到增城永和片區之後轉向東南，到官湖站為止，途中可以換乘16號綫同13號綫；而西邊就由植物園站開始，向南到長湴村之後轉向西，止於京溪南方醫院；6號綫自身亦會由植物園向北延伸入龍洞地區。兩條綫將會喺植物園站同台換乘。

呢個拆解計劃最終未納入新一輪（2016－2022）年建設計劃中，估計之後重有變數。

### 西延（已經取消咗）
喺幾年之前，佛山方面有建議過等6號綫由潯峰崗向西延伸，一直去到佛山市南海區里水鎮，但建議後嚟俾廣州市規劃部門以路綫冇向西延長嘅條件為由拒絕咗。依家新嘅佛山規劃顯示，佛山8號綫（獅山城軌站－槎頭）將會由里水鎮延伸過嚟金沙洲，不過冇同6號綫換乘。

## 註